7 कलर्स, 19 किमी का माइलेज और कीमत 12.74 लाख, थार से होगा कॉम्पिटिशन
Maruti Suzuki Jimny Launch Price Update; Features, Mileage And More On Dainik Bhaskar. मारुति सुजुकी ने भारत में जिम्नी एसयूवी को 12.74 लाख रुपए (एक्स-शोरूम) की शुरुआती कीमत पर लॉन्च किया है। कार का टॉप वैरिएंट 15.05 लाख रुपए (एक्स-शोरूम) की कीमत पर उपलब्ध है
मारुति सुजुकी ने भारत में जिम्नी SUV को 12.74 लाख रुपए (एक्स-शोरूम) की शुरुआती कीमत पर लॉन्च किया है। कार का टॉप वैरिएंट 15.05 लाख रुपए (एक्स-शोरूम) की कीमत पर उपलब्ध है। मारुति सुजुकी जिम्नी की मेन राइवल महिंद्रा थार SUV है। इसके अलावा, इसे फोर व्हील ड्राइव (4WD) सेगमेंट में फोर्स गुरखा से भी कॉम्पिटिशन मिलेगा।
ऑटो एक्सपो-2023 के दूसरे दिन (12 जनवरी) मारुति ने जिम्नी को पहली बार इंडियन मार्केट में 7 कलर ऑप्शन और अल्फा-जीटा 2 वैरिएंट्स के साथ अनवील किया था। हालांकि, जिम्नी इंटरनेशनल मार्केट में काफी साल से मौजूद है। लॉन्चिंग के साथ ही इसकी बुकिंग भी शुरू कर दी गई थी। ग्लोबल मार्केट में कार को थ्री-डोर वर्जन में बेचा जाता है।
कई मीडिया रिपोर्ट में जिम्नी का माइलेज 16-19 किलोमीटर प्रति लीटर होने का दावा किया जा रहा है। कंपनी की तरफ से इसे लेकर कोई जानकारी नहीं दी गई है।
4 व्हील ड्राइव, 5 डोर वर्जन में मिलेगी जिम्नी 
भारत में जिम्नी का 4 व्हील ड्राइव और 5 डोर वर्जन लाया गया है। SUV में नए मारुति व्हीकल्स में पाए जाने वाले K-15C mill के बजाय पुराना 1.5-लीटर का 4 सिलेंडर K-सीरीज नैचुरली एस्पिरेटेड पेट्रोल इंजन दिया गया है, जो 6,000 RPM पर 104 bhp का पावर और 4,000 RPM पर 134 Nm का पीक टॉर्क जनरेट करता है।
इस इंजन को 5-स्पीड मैनुअल ट्रांसमिशन और 4-स्पीड ऑटोमैटिक ट्रांसमिशन के साथ ट्यून किया गया है। बेहतर ऑफ रोडिंग परफॉर्मेंस के लिए SUV में ऑल ग्रिप Pro 4X4 सिस्टम का ऑप्शन भी मिलता है।
